Superbingo izlozes laimestu fonds tiek noteikts atbilstoši iknedēļas pārdošanas kopsummai (60.5% apmērā). Šī summa tiek sadalīta starp galveno skaitļu izlozi un TV auditorijas spēlēm. VAS Latvijas Loto ir noteicis arī minimālos un maksimālos apmērus šim sadalījumam. Pamatspēles minimālais fonds ir vienāds ar 45%, taču maksimālais fonds sasniedz veselus 58% no kopējā pārdošanas apjoma. Savukārt TV auditorijas spēlēm šie apjomi ir sekojoši: minimālais 42%, maksimālais 55% vērtībā no attiecīgajā nedēļā sasniegtās pārdošanas kopsummas.